Robert Shaw (skuespiller)

Robert Shaw (1927–1978) var en britisk skuespiller og forfatter som medvirket i flere internasjonalt kjente filmer. Han huskes best fra filmer som Haisommer, Stikket og En mann fremfor alt.

Biografi 
Shaw filmdebuterte i den britiske komedien Jeg stjal en million (1951) og har utover det hatt fremtredende roller i filmer som From Russia with Love (1963), Arnennerslaget (1965), En mann fremfor alt (1966), Slaget om Storbritannia (1969), Den unge eventyrer (1972), Stikket (1973), Pelham 1-2-3 kapret (1974), Haisommer (1975), Robin og Marian (1976), Dypet (1977), Styrke 10 fra Navarone (1978) og Avalanche Express (1979). 

Shaw tv-debuterte i tv-filmen The Cherry Orchard (1946) og hadde deretter gjesteopptredener i kjente serier som John Drake (1960), The Wide World of Mystery (1974) og fire episoder av ITV Television Playhouse (1957–1960). Han medvirket også i et titalls tv-filmer. Han mest nevneverdige tv-rolle var hovedrollen som kaptein Dan Tempest i den britiske tv-serien The Buccaneers (1956–1957).

Shaw var også en sceneskuespiller og opptrådte både i England og på Broadway.

Han ble nominert til både en Oscar og en Golden Globe i 1967 for sin rolle i En mann fremfor alt.  I 1973 ble han nominert til en BAFTA Awards for sin rolle i Young Winston.

Shaw var også forfatter og utgav i perioden 1960-1971 flere bøker, blant dem en trilogi bestående av titlene The Flag (1965), The Man in the Glass Booth (1967) og A Card from Morocco (1969). Flere av hans bøker har blitt bearbeidet til skuespill.

Ekteskap 
Shaw var gift tre ganger og fikk i alt ni barn 
 Jennifer Bourke (1952–1963) -- fire barn
 Mary Ure (1963–1975) -- fire barn
 Virginia Jansen (1976–1978) -- to barn

En av hans sønner, Ian Shaw, er også skuespiller. Også hans andre kone var skuespiller.

Shaw døde av hjerteinfarkt i 1978, 51 år gammel.

Filmografi 
 Jeg stjal en million (1951)  – Kjemiker på politiutstilling
 Operation Secret (1952) – Jacques
 Skvadron 617 (1954) – Flight Sgt. J. Pulford
 A Hill in Korea (1956) – Lance Corporal. Hodge
 Doublecross (1956) – Ernest
 Sea Fury (1958) – Gorman
 Libel (1959) – Nyhetsfotograf
 The Valiant (1962) – Lieutenant Field
 The Caretaker (i USA) a.k.a. The Guest (1963) – Aston
 From Russia with Love (1963) – Donald 'Red' Grant
 The Cracksman (1963) – Moke
 The Luck of Ginger Coffey (1964) – Ginger Coffey
 Tomorrow at Ten (1964) – Marlowe
 Ardennerslaget (1965) – Col. Martin Hessler
 En mann fremfor alt (1966) – King Henry VIII
 Custer of the West (1967) – Gen. George Armstrong Custer
 Fødselsdagsselskapet  (1968) – Stanley Webber
 Slaget om Storbritannia (1969) – Squadron Leader Skipper
 The Royal Hunt of the Sun (1969) – Francisco Pizarro
 Figures in a Landscape (1970) – MacConnachie 
 A Town Called Bastard (a.k.a. A Town Called Hell) (1971) – Presten
 Young Winston (1972) – Lord Randolph Churchill
 A Reflection of Fear (a.k.a. Labyrinth) (1973) – Michael
 Leiesvennen (1973) – Steven Ledbetter
 Stikket (1973) – Doyle Lonnegan
 Jakten på ondskapens øy (1974) – The Oracle of All Knowledge
 Pelham 1-2-3 kapret (1974) – Mr. Blue – Bernard Ryder
 Haisommer (1975) – Quint
 I dødens fotspor (1975) – Richard Gastmann
 Diamonds (1975) – Charles/Earl Hodgson
 Robin og Marian (1976) – Sheriff of Nottingham
 Karibiens vågehals (1976) – Ned Lynch
 Svart søndag  (1977) – Major David Kabokov
 Dypet (1977) – Romer Treece
 Styrke 10 fra Navarone (1978) – Major Keith Mallory
 Avalanche Express (1979) – General Marenkov

Bøker 
 The Hiding Place (1960) (bok)
 The Sun Doctor (1961) (bok)
 The Flag (1965) (bok)
 Situation Hopeless... But Not Serious (1965) (scene adapsjon av The Hiding Place) 
 The Man in the Glass Booth (1967) (bok)
 A Card from Morocco (1969) (bok)
 Cato Street (1971) (skuespill)

Referanser

Eksterne lenker 
 

Personer fra Bolton
Engelske skuespillere
Britiske manusforfattere
Engelske forfattere